Kabupatèn Wanasaba
Kabupatèn Wanasaba (panulisan ing basa Indonésia Wonosobo) iku kabupatèn ing Jawa Tengah, pernahé ing tengah-tengah provinsi Jawa Tengah, kutha Wanasaba iku kutha krajan kabupatèné, kutha-kutha liyané:, lan liya-liyané. Jembar wewengkon kabupatèn iki ± 984,68 km² utawa  hèktar.

Géografi 
Sapérangan gedhé wewengkon Kabupatèn Wanasaba wujud laladan pagunungan. Pérangan wétan (tapel wates karo Kabupatèn Temanggung) dumunung loro gunung geni: Gunung Sindoro (3.136 mèter) lan Gunung Sumbing (3.371 mèter). Laladan lor minangka péranganing Dhataran Dhuwur Dieng, kanthi pucuké Gunung Prahu (2.565 mèter). Ing sisih kidul, dumunung Wadhuk Wadaslintang.

Kutha krajan Kabupatèn Wanasaba dumunung ing tengah-tengah wewengkon Kabupatèn, sing dadi laladan hulu Kali Serayu. Wanasaba diliwati dalan provinsi sing nggabungaké Kutha Semarang-Kutha Purwakerta.

Makna Lambang 
 Garis-garis vertikal awarna ireng tegesé curah udan kanthi intènsitas dhuwur.
 Gunung loro kang nandhakaké yèn Kutha Wanasaba sing ASRI dumunung ing èrènging Gunung Sindara lan Gunung Sumbing.
 Garis gelombang horisontal awarna kuning mertandhani yèn ing laladan Wanasaba akèh tinemu sumber banyu.
 Pari lan kapas sing kagambar ing pinggir pledge mertandhani yèn Wanasaba iku laladan subur.
 Tulisan SWATANTRA ing pita putih duwé tékad supaya Wanasaba dadi laladan sing swatantra.

Papréntahan 

Kabupatèn Wanasaba ketata saking 15 kacamatan,  kalurahan lan  désa. Kacamatan-Kacamatan ing Kabupatèn Wanasaba ya iku:
 Wadhaslintang
 Kepil
 Sapuran
 Kaliwira
 Leksana
 Sélamerta
 Kalikajar
 Kertek
 Wanasaba
 Watumalang
 Majatengah
 Garung
 Kejajar
 Sukaharja
 Kalibawang

Uga delengen 
 Pratélan kabupatèn lan kutha ing Indonésia

Pranala njaba 
 Situs Web Resmi 

Wanasaba
Kabupatèn Wanasaba